recursal/SuperWikiNEXT-32B huggingface dataset:
ایک ڈی وی ڈی پر انگریزی جملہ All rights reserved لکھا ہوا ہے۔
**جملہ حقوق محفوظ ہیں** (انگریزی: All rights reserved) حقوق نسخہ کو ظاہر کرنے والی ایک عبارت ہے جسے حقوق نسخہ کے ضوابط کہا جاتا ہے۔ اس کا مطلب ہے کہ تمام حقوق بحق ناشر محفوظ ہیں اور اس پر حقوق نسخہ نے قوانین نافذ ہوتے ہیں۔

ماخذ
----

یہ جملہ بیونوس آیریس کنونشن میں 1910ء میں اخذ کیا گیا۔ کنونشن کی دفعہ 3 دستخط شدہ ممالک میں رجسٹر کی گئی تخلیق کو کاپی رائٹ کے حقوق عطا کرتا ہے اور یہ جملہ اس حق کی وضاحت کرتا ہے۔ البتہ انگریزی جملہ all rights reserved (اردو ترجمہ: جملہ حقوق محفوظ ہیں) اس کنونشن میں مخصوص نہیں کیا گیا تھا مگر یہ تمام ضروریات کو شامل ہے۔

کاپی رائٹ کی متعلق دیگر کنونشن یا معاہدوں میں اس جملہ کی ضرورت نہیں پڑی۔ مثلاً 1952ء میں یونیورسل کاپی رائٹ کنونشن منعقد ہوا جس میں نشان © کا کاپی رائٹ کے لیے منتخب کیا گیا۔

منسوخ ہونا
----------

23 اگست 2000ء کو یہ جملہ اس وقت مکمل طور سر منسوخ ہو گیا جب نگاراگوا کنونشن کا آخری رکن رہ گیا تھا۔ وہ خود بھی برنی کنونشن کا رکن بن گیا تھا۔ اس کے بعد سے ہر وہ ملک جو بیونوس آیریس کنونشن کا رکن تھا برنی کنونشن کا بھی رکن ہو گیا۔ برنی کنونشن میں منظور ہوا کہ کاپی رائٹ کے لیے کسی خاص جملہ یا ضابطہ کی ضرورت نہیں ہے۔
یہ جملہ اب بھی اکثر ناشر، قلم کار اورمصنف کسی بھی طرح کے سرقہ، بلا اجازت نشر و اشاعت سے روکنے کے لیے استعمال کرتے ہیں۔

حوالہ جات
---------

|  |  |
| --- | --- |
|  | ***جملہ حقوق محفوظ ہیں*** کے لغوی معنوں کے لئے ویکی لغت میں دیکھیے۔ |

|  |  |
| --- | --- |
|  | ویکی ذخائر پر **جملہ حقوق محفوظ ہیں** سے متعلق سمعی و بصری مواد ملاحظہ کریں۔ |

1. ↑  Schwabach، Aaron (Jan 15, 2014). *Internet and the Law: Technology, Society, and Compromises* (ایڈیشن 2nd). ABC-CLIO. صفحہ 149. ISBN 978-7064819342.
2. ↑
3. ↑  "International Copyright". U.S. Copyright Office. نومبر 2009. 04 جولا‎ئی 2014 میں اصل سے آرکائیو شدہ. اخذ شدہ بتاریخ 17 مئی 2014.  الوسيط `|url-status=` تم تجاهله (معاونت); تحقق من التاريخ في: `|date=` (معاونت)
4. ↑  Eugene Goryunov, All Rights Reserved: Does Google's "Image Search" Infringe Vested Exclusive Rights Granted Under the Copyright Law?، 41 J. Marshall L. Rev. 487 (2008)
5. 1 2  Schwabach، Aaron (Jan 15, 2014). *Internet and the Law: Technology, Society, and Compromises*. ABC-CLIO. صفحہ 149. ISBN 978-1-61069-350-9. OCLC 879423922. اخذ شدہ بتاریخ اپریل 23, 2015.  تحقق من التاريخ في: `|access-date=` (معاونت)

|  |  |
| --- | --- |
| باب آئیکن | باب قانون  |
**رینا کوشل دھرم شکتو** (انگریزی: Reena Kaushal Dharmshaktu، ہندی: रीना कौशल धर्मशक्तू) (1970ء کے دہے کی پیدائش) پہلی بھارتی خاتون ہے جس نے قطب جنوبی پر اسکائنگ کی ہے۔

ابتدائی زندگی
-------------

رینا کی پیدائش ایک ہندو خاندان میں ہوئی جس کا تعلق پنجاب سے ہے۔ اس کے والد پنجابی تھے جبکہ والدہ کا تعلق اتر پردیش سے تھا۔ اس کی پرورش دارجلنگ میں ہوئی۔ اس نے ہمالین ماؤنٹینیئیرنگ انسٹی ٹیوٹ، دارجلنگ سے کوہکنی کی تربیت حاصل کی۔ وہ ہمالیہ کی کئی مہموں میں حصہ لے چکی ہے اور قیادت بھی کر چکی ہے۔ اس کا شوہر لو راج سنگھ دھرم شکتو بھی ایک کامیاب کوہکن ہے جو ماؤنٹ ایورسٹ کو پانچ بار عبور کر چکا ہے اور اسی طرح 38 سے زائد پہاڑوں پر چڑھ چکا ہے۔

کامیابی
-------

29 دسمبر 2009ء کو رینا نے تاریخی اسکائنک دوڑ لگائی۔ یہ مہم ایک آٹھ رکنی خواتین کی ٹیم کی جانب سے انجام پائی۔ یہ ٹیم دولت مشترکہ ٹیم کی طرف سے کاسپرسکی دولت مشترکہ انٹارکٹک مہم کے تحت 900 کیلومیٹر انٹارکٹک برفیلی چوٹیوں کو عبور کرتے ہوئے قطب جنوبی پہنچی، جو دولت مشترکہ کے قیام کی 60 ویں سالگرہ کے موقع پر رونما ہونے والا اہم واقعہ تھا۔

حوالہ جات
---------

1. 1 2  "Delhi girl becomes first Indian woman to ski to South Pole". timesofindia.indiatimes.com. January 1, 2010. 25 اکتوبر 2012 میں اصل سے آرکائیو شدہ. اخذ شدہ بتاریخ 01 جنوری 2010.  الوسيط `|url-status=` تم تجاهله (معاونت)

بیرونی روابط
------------

* Delhiite is first Indian woman to ski to South Pole
* First Indian woman to ski to the South Pole
* 

*اگر یہ آپ کا مطلوبہ صفحہ نہیں تو دیکھیے،* ہوائی راہ (Airway) **۔**
یہ پلا سٹک، ربڑ یا کسی اور مصنوعی چیز کا بنا ہوا ہوتا ہے جو مریض کے منہ میں ڈال دیا جا تا ہے جس سے ہوا کے آنے جا نے کا راستہ کھل جا تا ہے اور مریض آسا نی سے سا نس لینے کے قابل ہو جا تا ہے۔ چونکہ یہ منہ یا دھن سے گزار کر حلق (pharynx) تک لے جاتی ہے اسی وجہ سے اس قسم کی نلی کو دھنی حلقی ہوائی راہ (oropharyngeal airway
) کہا جاتا ہے، اسے Guedel's airway بھیی کہتے ہیں۔
جب مریض بے ہوش یا نیم غنودگی کے عالم میں ہوتا ہے تو اکثر زبا ن Relax ہو نے کی وجہ سے پیچھے گر کر ہوا کا قدرتی را ستہ رو ک لیتی ہے جس سے مریض صحیح طرح سا نس نہیں لے پا تا اور اس کے مرنے کا خطرہ ہوتا ہے۔ ایسی حالت میں Plastic Airway کا استعمال جان بچا سکتا ہے۔ 
مریض کی جسامت کے اعتبا ر سے Plastic Airway استعمال کرنا چاہیے۔ بچوں کے لیے Zero یا ایک نمبر کا اور بڑے آدمی کے لیے پانچ نمبر کا استعمال ہوتا ہے۔

مزید دیکھیے
-----------

* Endotracheal tube
* Laryngeal mask airway
* ICU
* Pentothal
* Ketamine
* Suxamethonium
* Neostigmine
* Vaporizer

حوالہ جات
---------
متعدد اصطلاحات کا رجوع مکرر یہاں پر ہے۔ دیگر استعمالات کے لیے دیکھیے بالغوں کی تفریح (ضد ابہام)، جنسی کاروبار (ضد ابہام) اور بالغوں کی معاصریت (ضد ابہام)۔
woman with long, blond hair in a red, one-piece lingerie lounging on a small bed in a small roomجرمنی میں ایک فاحشہ؛ کئی ثقافتوں میں جنسی صنعت کا ترجیحی رنگ لال ہے، جس کی وجہ سے رنگ کا جوش، محبت اور جنسیت سے مربوط ہونا ہے۔
**جنسی صنعت** (انگریزی: Sex industry)، جسے **جنسی کاروبار** بھی کہا جاتا ہے، ان تمام کاروباروں پر مشتمل ہے جو راست یا بالواسطہ طور پر جنسی اعمال سے متعلق مصنوعات اور خدمات فراہم کرتے ہیں یا **بالغوں کی تفریح** سے تعلق رکھتے ہیں۔ اس صنعت میں وہ تمام سرگرمیاں شامل ہیں جو ایسی خدمات مہیا کرتی ہیں، جیسے کہ عصمت فروشی، برہنہ کلب، ہوسٹ اور ہوسٹیس کلب اور اسی طرح کے مشغلوں سے متعلق صنعتیں، جیسے کہ فحش نگاری، مردوں کے رسالے، جنسی کھلونے، افسانوی فحاشی، بی ڈی ایس ایم، وغیرہ۔ ٹی وی پر جنسی چینلوں اور قبل از استعمال ادائیگی کی جنسی فلمیں کافی مانگ رکھتی ہیں۔ یہ جنسی صنعت کا حصہ ہیں، جیسے کہ بالغوں کے فلمی تھیٹر، جنسی دکانات اور برہنہ کلب۔ 

عالمی سطح پر جنسی صنعت کے پنپنے اور فروغ پانے کی کئی وجوہ ہیں۔ ان میں سے ایک یہ بھی ہے کہ کئی ممالک میں کچھ شرائط کے ساتھ قحبہ گری کی قانونی اجازت موجود ہے۔ اس کے علاوہ یہ بھی ایک اہم پہلو ہے کہ عریانیت کو بھی کئی ملکوں میں معیوب نہیں سمجھا جاتا۔ اسی کی وجہ سے نہ صرف عوامی زندگی میں برہنگی کا مشاہدہ ممکن ہے، بلکہ باضابطہ رسائل اور فلمیں وجود میں آتی ہیں جن میں عریانیت سے بھری تصاویر ہوتی ہیں یا مناظر یا پھر جماع کی کیفیتوں کو دکھایا جاتا ہے۔ بہت سی جنسی مصنوعات میں کنڈوم - مردانہ اور نسوانی بھی عوام میں مقبول ہوتا ہے۔ جن ممالک میں لواطت کے یئیں نرم رویہ ہوتا ہے، وہاں ہم جنس پرستی سے جڑے کاروبار بھی عام ہوتے ہیں، ہم جنسوں کے کلب ہوتے ہیں، نیز، نسوانی قحبہ گری کے ساتھ ساتھ مردانہ یا ہجڑوں کی قحبہ گری بھی عام ہوتی ہے۔

مزید دیکھیے
-----------

* جنسی کھلونا


|  |  |
| --- | --- |
| باب آئیکن | باب جنسیت  |

حوالہ جات
---------

1. ↑  Eva Heller, *Psychologie de la couleur - effets et symboliques*. (pg. 39–63).
|  |
| --- |
| **ذات الکرسی** |
| مجمع النجوم ذات الکرسی بڑی تصویر کے لیے کلک کریں |
|   |
| **عربی نام:** | **ذات الكرسي**  |
| **انگریزی نام:** | Cassiopeia |
| **خاندان:** | حامل راس الغول |
| **آسمان میں مقام:** | آسمانِ شمال اول |
| **رقبہ:** | 598.407 ۔ (25 واں) |
| **فی صد رقبہ :** | آسمان کا 1.45 فی صد |
| **مطلع مستقیم:** | 1 گھنٹے 19.16 منٹ |
| **میل:** | 62 ڈگری 11.04 منٹ شمال |
| **سیاروں والے ستارے :** |    0 |
| **چمکدار ستارے:** |    کوئی نہیں |
| **قریبی مجمع النجوم:** | ملتھب، گرگٹ، زن پابند سلاسل اور حامل راس الغول |
|   |

  


**ذات الکرسی** (عربی: **ذات الكرسي**  - انگریزی: Cassiopeia) ایک مجمع النجوم کا نام ہے۔ اس کو خاندان مجمع النجوم حامل راس الغول میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ شمال اول میں کیا جا سکتا ہے۔ اس مجمع النجوم کا رقبہ 598.407 مربع ڈگری ہے۔ جو کل آسمان کا 1.45 فی صد بنتا ہے۔مطلع مستقیم 01 گھنٹے 19.16 منٹ ہے۔ اور میل 62 ڈگری 11.04 منٹ شمال ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 1 ہے۔ چمکدار اور نمایاں نظر آنے والے ستاروں کی تعداد 5 ہے۔

قریبی مجمع النجوم
-----------------

اس کے اردگرد ملتھب، گرگٹ، زن پابند سلاسل اور حامل راس الغول واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم

|  |  |
| --- | --- |
|  | ویکی ذخائر پر **ذات الکرسی** سے متعلق سمعی و بصری مواد ملاحظہ کریں۔ |
**جنسی بد سلوکی** (انگریزی: Sexual misconduct) ایک جامع اصطلاح ہے، جس کا اطلاق ایسی کسی بھی بد سلوکی پر ہو سکتا ہے جس کی نوعیت کم تر جرم کی ہے جو جنسی حملہ (جیسے کہ آبرو ریزی اور استحصال کے دائرے سے باہر ہو)، بالخصوص ایسی صورت حال میں جہاں عمومًا ماحول جنسی میلان سے خالی ہو، لہٰذا جنسی برتاؤ غیر متوقع ہو یا شخصی زور آوری یا برسرآوردگی کا کوئی ایسا پہلو چھایا ہوا ہو، جس سے یہ جنسی برتاؤ نامناسب ہو۔ ایک عام موضوع اور بد سلوکی کا سبب یہ ہوتا ہے کہ یہ ممنوع کام ملازمت کے دوران ہوتے ہیں یا اس وقت ہوتے ہیں جب ایک فریق بہت ہی زیادہ با اختیار ہوتا ہے۔ یہ ایک قانونی تصور ہے جو جرائم کو فرد جرم کے مرحلوں سے آگے کرتا ہے، یہ ایسے جرائم ہو سکتے ہیں جو فی نفسہ جرم نہیں ہوتے مگر یہ دوسرے شخص کے دائرہ اختیار پر دخیل یا اثر انداز ہونے کی کوشش کرتے ہیں، بالخصوص جنسیت اور گہرے نجی تعلقات کے معاملات میں۔

عالمی سطح پر خواتین کے خلاف جنسی بد سلوکی اور دیگر جنسی جرائم
-------------------------------------------------------------

یورپی یونین کی ایک رپورٹ کے مطابق دنیا میں خواتین کے خلاف تشدد عام ہے اور بہت سی اقسام میں کیا جارہا ہے۔ دنیا بھرمیں ہر 3 میں سے ایک عورت اپنے ساتھی یا خاوند کے ہاتھوں جنسی بد سلوکی اور گھریلو تشدد کا شکار ہوتی ہے۔ 12 کروڑ لڑکیوں کے ساتھ زبردستی کی جاتی ہے اور 29 ممالک میں 133ملین لڑکیاں نازک اعضاء کی قطع وبرید کی تکلیف جھیلتی ہیں۔ 700 ملین لڑکیوں کی شادی کم عمری میں کی جاتی ہے۔ جنسی استحصال کے مجموعی اندازے کے مطابق 4.5 ملین متاثرین لڑکیاں اور خواتین ہیں۔ اسی طرح عورتوں کو غیرت کی بنیاد پر قتل کرنے کا رجحان بھی ترقی پزیر ممالک میں عام ہے۔

استحصال کرنے والے اپنے تعلق کی مناسبت سے اپنے اختیار کا استعمال منفرد طریقوں سے کر سکتے ہیں۔ بعض تعلقات میں دوائیوں کی فراہمی روک دینا اپنا اختیار استعمال کرنے کا ایک طریقہ ہوتا ہے۔ کسی کے ایک تعلق کو چھوڑنے کی کوشش کرنے پر جوڑ توڑ والا رویہ جیسا کہ خود کشی یا اپنے آپ کو نقصان پہنچانے کی دھمکی دینا بھی اپنا اختیار لاگو کرنے کے سلسلے کی ایک کڑی ہے۔ کسی ایسی صورت حال میں جس میں معذوری کی وجہ سے کسی خاتون کا انحصار اعانت یا دیکھ بھال پر ہو تو اس دیکھ بھال سے ہاتھ کھینچ لینا یا اس دیکھ بھال کو اپنے مرضی سے اس طرح استعمال کرنا جس سے اختیار کا ایک سلسلہ وجود میں آتا ہو، طاقت کا ناجائز استعمال گرادانا جاتا ہے۔ کسی عورت کو شیر خوار بچے کو پرسکون کرنے یا اسے دودھ پلانے سے روک کر ماں کے فرائض ادا کرنے میں رکاوٹ ڈالنا گھر اور خاندان میں ہونے والے تشدد کی ایک قسم ہے۔

مزید دیکھیے
-----------

* پیشہ ورانہ حد بندیاں
* جنسی استحصال
* جنسی زور آوری
* جنسی اخلاق
* بدھ مت میں اخلاق#جنسی بد سلوکی

حوالہ جات
---------

1. ↑  2014 : خواتین کے حقوق اور صنفی مساوات کے لیے ایک اہم سال
2. ↑  گھر اور خاندان میں ہونے والے تشدد کے متعلق
تطہیری کڑے کچھ نو جوانوں کی جانب سے پہنے جاتے ہیں جو جنسی اجتناب کا تہیہ کر چکے ہیں۔ 

**جنسی اجتناب** یا **جنسی پرہیز** (انگریزی: sexual abstinence) ایک طریقہ ہے کہ خود ہر اس کام سے روکے رکھنا جو کسی طرح سے یا سبھی قسم کی جنسی سرگرمیوں سے تعلق رکھتا ہو۔ یہ اکثر طبی، نفسیاتی، سماجی، مالیاتی، فلسفیانہ، اخلاقی یا [[مذہب]ی وجوہ سے ہو سکتا ہے۔ لاجنسیت جنسی اجتناب سے مختلف ہے۔ تجرد ایک قسم کا جنسی اجتناب ہے جسے کسی شخص کے ذاتی یا مذہبی عقائد کی بنا پر ہو سکتا ہے۔ کچھ سماجوں میں شادی سے پہلے جنسی اجتناب لازم ہے یا کچھ ممالک میں یہ قانونًا بکارت کا لازمی حصہ ہے۔

جنسی اجتناب کبھی رضا کارانہ ہو سکتا ہے (جب کوئی شخص کسی جنسی سرگرمی میں اخلاقی، مذہبی، فلسفیانہ وغیرہ وجوہ سے بچنا چاہے)، یہ بھی غیر رضا کارانہ سماجی حالات کے نتیجے میں ہو سکتا ہے (جب کوئی شخص رضا مند جنسی ساتھی کو نہیں پاتا ہے) یا یہ قانونًا لازم ہے (مثلًا کچھ ملکوں میں جنسی سرگرمی ما ورائے شادی نہ صرف غیر قانونی ہے، بلکہ یہ سزائے حبس اور دیگر سزاؤں کو دعوت دے سکتی ہے۔

سیاسی محرکات کی بنا پر تردد
---------------------------

2018ء میں روس کی معروف رکن پارلیمان رکن پارلیمان تمارا پلینی اووا نے ماسکو ریڈیو سے بات کرتے ہوئے کہا وہ قوم پرست نہیں ہیں لیکن روسی خواتین کو دوسری نسل کے مردوں کے ساتھ ہم بستری سے اجتناب کرنا چاہیے کیونکہ آخر میں بچے ہی متاثر ہوتے ہیں۔ وہ ملک میں ہونے والے فیفا عالمی کپ کے ضمن ملک میں آنے والے غیر ملکی مردوں سے میل ملاپ پر گفتگو کرتے ہوئے یہ کہ رہی تھیں۔ تاہم ملک کے کئی دانشوروں نے اس خاتون کے جنسی تردد کو ہوا دینے یا جنسی ملاپ کو روکنے والے اس بیان کی شدید مذمت کی۔

مغربی ممالک میں ایشیائی اور مشرقی تہذیبوں کہ بر عکس مرد و زن کے بے روک ٹوک اور بلا تردد ملاپ کا قائل ہے۔ یہاں اتفاقی ہم بستری کچھ بھی معیوب نہیں سمجھی جاتی ہے۔ تاہم مشرقی ممالک میں عمومًا سماجی اقدار اور شادی بیاہ پر زیادہ زور ہوتا ہے۔ جنسی تعلقات میں تردد کی ایک لکیر اس زاویے سے اتاری جاتی ہے کہ کوئی شخص مقررہ شادی کے رشتے کے باہر قریبی تعلقات قائم نہ کرے۔

مزید دیکھیے
-----------

* جماع

حوالہ جات
---------

1. ↑  O'Brien، Jodi (2009). *Encyclopedia of Gender and Society*. SAGE Publications. صفحہ 155. ISBN 9781412909167. In this subset of abstinence-only education programs, young people vow chastity until marriage and wear a "purity ring" to demonstrate a commitment to sexual abstinence.
2. ↑  *The American Heritage Dictionary of the English Language* (3d ed. 1992), entries for *celibacy* and thence *abstinence*
3. ↑  روسی خواتین غیر ملکی مردوں سے سیکس سے اجتناب کریں اور تہران میں خواتین کہاں
‎انجن آئل‎
**تیلِ محرکیہ** (engine oil or motor oil) چپچپاہٹ اور چکناہٹ سے بھرپور ایسا تیل ہے۔ جو اندرونی احتراقی انجنوں کی لبریکیشن (lubrication) کے لیے استعمال کیا جاتا ہے۔ اس کا بنیادی کام چلتے پرزوں کو گھسنے سے بچانا ہے۔ تاکہ مفید طاقت حرارت میں تبدیل ہوکر ضائع نہ ہو۔ اور انجن رواں دواں رہے۔ یہ انجن کو صاف کرتا،زنگ سے بچاتا اور انجن کے پرزوں سے حرارت جذب کرکے انجن کو ٹھنڈا رکھتا ہے۔

انجن آئل کا حصول
----------------

انجن آئل معدنی تیل سے حاصل کردہ کیمیائی مرکبات (hydrocarbons) 
اور ‎ synthesis compounds ‎
سے تیار کیا جاتا ہے۔

انجن آئل ڈالا جا رہا ہے

استعمال
-------

انجن آئل اندرونی احتراقی انجنوں مثلا کاروں،بسوں،موٹرسائیکلوں،ٹریکٹروں اور برقی مولد میں استعمال ہوتا ہے۔ اور لبریکینٹ کا کام کرتا ہے۔ دراصل جب انجن کے پرزے حرکت کرتے ہیں۔ تو وہ ایک دوسرے سے رگڑ کھا کر چلتے ہیں۔ جیسے گراریاں (گیئر).جس سے گراریوں کی سطح پر خراشیں پڑ جاتی ہیں۔ اور پرزے گھس گھس کر ختم ہوجاتے ہیں۔ جس سے انجن ناکارہ ہوجاتا ہے۔ لیکن انجن آئل سے انجن کے پرزوں پر تیل کی ایک تہ پیدا ہوجاتی ہے۔ جو رگڑ‎ ‎(friction) 
خراشیں ‎(wear) اور گھسنے سے انجن کو بچاتی ہے۔ انجن آئل انجن کے پرزوں کے درمیان حرکت کرکے حرارت کو جذب کرکے انجن کو ٹھنڈا رکھتا ہے۔ تاکہ انجن ناکارہ نہ ہو۔ اس کے علاوہ یہ انجن کے پرزوں کو زنگ،تکسید ‎ ‎(oxidation) سے بچاتا ہے۔ اور انجن کو رواں دواں رکھتا ہے۔



|  |  |
| --- | --- |
|  | ویکی ذخائر پر **تیل محرکیہ** سے متعلق سمعی و بصری مواد ملاحظہ کریں۔ |
**نندہ** (پہلے **جرمن سٹیشن** کہلاتا تھا)برسبین شہر ، کوئنز لینڈ ، آسٹریلیا کا ایک اندرونی مضافاتی علاقہ ہے۔ اس میں **ٹومبول** کا پڑوس ہے۔ 2016ء کی مردم شماری میں نندہ کی مجموعی آبادی 12,141 افراد پر مشتمل تھی۔

### تاریخ

شمالی برسبین کے بیشتر علاقوں کی طرح،  نندہ کے ارد گرد کے علاقے پر تربل قبیلے کا غلبہ تھا۔  ان کا روایتی ساحلی تجارتی راستہ جدید دور کے ہیڈلی ایونیو کے قریب نندہ سے گزرتا تھا۔ نندہ کے قریب بہت سے اہم ایبوریجنل سائٹس بھی ہیں جیسے دینہ جزیرہ جو مبینہ طور پر برسبین کے علاقے میں آخری روایتی ایبوریجنل تدفین کا مقام تھا۔  اس علاقے میں بورا کے کئی حلقے موجود تھے جو اس بات کی نشاندہی کرتے ہیں کہ یورپی آباد کاروں کی آمد سے قبل نندہ کا علاقہ ابیوریجنل لوگوں کی گنجان آباد تھا۔

حوالہ جات
---------

1. ↑  "The North Pine Clan". Pine Rivers State High School. 19 جنوری 2008 میں اصل سے آرکائیو شدہ. اخذ شدہ بتاریخ 26 جنوری 2008.
2. 1 2  "Historical Events". Nundah and Districts Historical Society. 27 ستمبر 2007 میں اصل سے آرکائیو شدہ. اخذ شدہ بتاریخ 23 جون 2007.
3. ↑  Tilston، John (2005). *Meanjin to Brisvegas: Brisbane Comes of Age*. صفحہ 94. ISBN 978-1-4116-5216-3.
### ویب وزی وگ اردو ایڈیٹر

ویب وزی وگ اردو ایڈیٹر کا۔ وزی وگ انگریزی کے الفاظ "what you see is what you get" کا مخفف ہے۔ اگرچہ یہ کام ابھی تک تجرباتی سطح پر ہے لیکن اس کے باوجود اسے ویب اپلیکیشنز میں استعمال کیا جا سکتا ہے۔ اسے نبیل نے اردو ویب پر پیش کیا جبکہ اس سے پہلے نبیل اردو ویب پیڈ اور اردو اوپن پیڈ سادہ تحریر مدون کرنے کے لیے پیش کر چکے ہیں جسے بہت سی اردو کی ویب سائٹس استعمال کر رہی ہیں۔

### کمیاں

اس میں تحریر کو مختلف انداز میں فارمیٹ نہیں کیا جا سکتا جبکہ وزی وگ ایڈیٹر ایک ورڈ پروسیسر کی مانند کام کرتے ہیں اور ان میں استعمال کی گئی فارمیٹنگ کا نتیجہ سکرین پر ہی نظر آ جاتا ہے۔ اس کے علاوہ یہ تمام بڑے براؤزر میں صحیح کام نہیں کرتا۔

### ماخذ سافٹ وئیر

نبیل نے نئے سرے سے اطلاقیہ بنانے کی بجائے دو موجودہ وزی وگ ایڈیٹرز ٹائنی ایم سی ای (TinyMCE) اور ایف سی کے ایڈیٹر (FCKEditor) میں اردو سپورٹ شامل کی ہے۔ یہاں پیش کیے گئے وزی وگ ایڈیٹر ٹائنی ایم سی ای اور ایف سی کے ایڈیٹر کے حالیہ ورژنز (ٹائنی ایم سی ای 2.1.0 اور ایف سی کے ایڈیٹر 2.4.2) پر مبنی ہیں۔ TinyMCE اور FCKEditor مشہور آزاد مصدر (open source ) ویب بیسڈ وزی وگ ایڈیٹر ہیں اور اکثر کونٹینٹ منیجمنٹ سسٹم ان ایڈیٹرز کو مواد شامل کرنے کے لیے استعمال کرتے ہیں۔ مثال کے طور پر ورڈپریس، جملہ اور ممبو سوفٹویر میں ٹائنی ایم سی ای ایڈیٹر شامل ہوتا ہے۔

حوالہ جات
---------
**نیا پن** (انگریزی: Novelty) ایک ایسی کیفیت ہے جس میں کچھ نیا ہوتا ہے، چونکانے والا، اصلی یا غیر معمولی ہوتا ہے۔ نیا پن اس تجربے کے اظہار کو بھی کہا جا سکتا ہے جو کسی نئے ثقافتی نمونے یا کسی کے کسی شخص کے متعلق ذاتی رائے کو بھی کہا جا سکتا ہے۔

وقت کا نیا پن
-------------

جیسا کہ فیض لدھیانوی کے شعر میں کہا گیا ہے:

اے نئے سال بتا، تُجھ ميں نيا پن کيا ہے؟
ہر طرف خَلق نے کيوں شور مچا رکھا ہے
ہر سال نئے سال کا موقع آتا ہے اور جاتا ہے۔ اس میں کچھ اچھے واقعات ہوتے ہیں اور کچھ ناخوش گوار سانحات۔ کچھ افراد پیدا ہوتے ہیں تو کچھ افراد دنیا سے رخصت ہوتے ہیں۔ کسی کو تعلیمی سند ملتی ہے، کسی کو اچھی ملازمت ملتی ہے، کوئی قابل رشک کاروبار کا مالک بنتا ہے تو کسی دیوالیہ نکل جاتا ہے۔ مگر چوں کہ لوگ اچھی باتوں کی امید کرتے ہیں ان ہی کی توقع کرتے ہیں، اس لیے اسی جانب امید بھرے انداز مین پیشگی خوشیاں مناتے ہیں۔

خدمات اور مصنوعات میں نیا پن
----------------------------

کئی بار لوگ نئے خیالات اور نئی ترکیبوں کو بہ روئے لاتے ہوئے بالکلیہ نئے مصنوعات اور خدمات کو بہ روئے کار لاتے ہیں، جس کی وجہ سے لوگوں میں اس جدیدیت کی خوب پزیرائی ہوتی ہے۔ مثال کے طور پر دنیا بھر میں رقمی ادائیگیاں قدیم زمانے سے چلی آ رہی ہیں۔ تاہم ڈیجیٹل ادائیگیاں نئی خدمت ہیں۔ دنیا بھر میں پے پال بہت مشہور ہے۔ بھارت میں پے ٹی ایم، گوگل پے، فون پے، موبی کویک، فری چارج وغیرہ بہت عام اور مقبول ہو چکے ہیں۔ آن لائن ادائیگیوں کی سہولت کی وجہ سے فلپ کارٹ اور ایمیزون خریداریاں بہت مقبول ہیں۔ بیت الخلاء عوام کی ایک بہت اہم ضرورت ہے۔ اسی تصور کو آگے بڑھاتے ہوئے سولبھ انٹرنیشنل نے بھارت میں جگہ جگہ ادا کر کے دست یاب بیت الخلاء کی سہولت فراہم کی ہے۔ اس سے لوگوں کو بر وقت فارغ ہونے میں مدد ملتی ہے اور دوسری طرف یہ ادارے کی کمائی اور کئی نو جوانوں کے لیے ایک روز گار کا موقع بن چکا ہے۔

مزید دیکھیے
-----------

* جدیدیت

حوالہ جات
---------

1. ↑  اے نئے سال بتا، تُجھ ميں نيا پن کيا ہے؟ فیض لدھیانوی
جنوبی افریقہ کے ایک ساحل پر نصب بورڈ جس میں نسلی امتیاز کا تصور واضع ہے
**نسل پرستی**، ایک نظریہ ہے جو جینیاتی بنیادوں پر کسی انسانی نسل کا ممتاز ہونے یا کمتر ہونے سے متعلق ہے۔ نسل پرستی خالصتاّ کسی بھی خاص انسانی نسل کی کسی دوسری انسانی نسل یا زات پر فوقیت یا احساس برتری بارے امتیاز کا ایک نظریہ ہے۔ نسل پرستی کی وجہ سے پڑنے والے اثرات کو نسلی امتیاز کا نام دیا جاتا ہے۔ ادارہ جاتی یا بڑے پیمانے پر نسل پرستی سے مراد کسی ایک نسلی گروہ یا آبادی کا دوسری نسل انسانی کے گروہ پر نسل کی بنیاد پر سہولیات، حقوق اور سماجی فوائد تک رسائی محدود کر دی جاتی ہے اور عمومی طور پر نسل پرستی کے شکار گروہ کو کمتر سمجھا جاتا ہے۔  

تیرہویں صدی میں یمن کے ایک بازار کا منظر جہاں غلاموں کی تجارت ہوتی تھی۔یمن میں غلاموں کی تجارت پر 1962ء میں پابندی لگائی گئی۔
دوسری جنگ عظیم کے دوران جاپانیوں کے خلاف امریکی پروپیگنڈا۔
نسلی امتیاز خصوصی طور پر لوگوں کے مختلف گروہوں میں حیاتیاتی درجہ بندی کے فرق کو واضع کرتا ہے۔ گو کوئی بھی شخص نسل، تہذیب یا جینیاتی خصوصیات کی بنیاد پر نسلی امتیاز کا شکار ہو سکتا ہے، لیکن عمومی طور پر اس کے متوقع مجموعی نتائج انتہائی بھیانک ہوتے ہیں۔ اقوام متحدہ کے مطابق، نسل پرستی اور گروہی امتیاز میں کسی بھی قسم کا کوئی فرق نہیں ہے۔ یہ دونوں مجموعی طور پر ایک طرح کے معاشرتی مسائل ہیں۔  

اس بات کے قوی امکانات ہیں کہ نسل پرستی کی تعریف اور عمومی مطلب میں وقت کے ساتھ ساتھ تبدیلیاں رونما ہوئی ہیں اور اوائل میں یہ ایک انتہائی سادہ سی اصطلاح تھی، جس کے مطابق انسان جینیاتی لحاظ سے مختلف نسلوں میں بٹے ہوئے ہیں اور ان میں نسلی امتیاز یعنی ایک نسل کو کسی دوسری نسل پر فوقیت حاصل ہے۔ محققین کا اس بات پر اتفاق ہے کہ نسل پرستی میں ترامیم اور اس کے پرچار میں سماجی سائنسدانوں کا غیر ارادی طور پر بڑا ہاتھ ہے۔ اس ضمن میں انیسویں صدی میں ہونے والے نسلی امتیاز کے چیدہ واقعات اور اس کے نتائج کی مثال دی جا سکتی ہے۔ اسی طرح جینیات اور انسانی نسلوں بارے تحقیق نے بھی نسل پرستی کی لعنت کو پھیلانے میں اہم کردار ادا کیا ہے۔ اس لحاظ سے انسانی نسلوں کی مخصوص جینیات، عادات، تاریخ، آبائی علاقہ جات اور گروہ سے تعلق چند ایسی معلومات تھیں جو دنیا میں نسل پرستی اور گروہ بندی کو مضبوط کرنے کا سبب بنی۔گو سائنسدان اور سماجی ماہرین اور تاریخ دان اس الزام کی تردید کرتے ہیں لیکن یہ پچھلے دو سو سال میں اس بارے ہونے والی تحقیق اور اس کے نتیجے میں بڑھنے والی نسل پرستی اور نسلی امتیاز کے واقعات میں اضافہ اس بات کے شاہد ہیں۔

حوالہ جات
---------

1. ↑  "Racism" (بزبان انگریزی). میریم ویبسٹر آن لائن ڈکشنری. 2009-03-16.
2. ↑  نعیم مہیمن (27 جولائی 2004ء). "سعودیہ میں غلامی". *ڈیلی سٹار بنگلہ دیش* (بزبان انگریزی).  الوسيط `|seperator=` تم تجاهله (معاونت); تحقق من التاريخ في: `|date=` (معاونت)
3. ↑  جے ایف فریڈریس (2010-07-23). "Racism". کینیڈین دائرۃ المعارف.
علمی سطح پر یا بین الاقوامی طور پر دہشت گردی کی اصطلاح (انگریزی: terrorism) کی کوئی ایک متفقہ تعریف طے نہیں کی گئی ہے۔

ماہرین اور دیگر علما کی بیان کردہ تعریفات
-----------------------------------------

نفسیات کے پروفیسر کلارک آر میکاولی نے اپنے مضمون میں اس کی تعریف و توصیح کرنے کی کوشش کی ہے۔ اس نے لکھا ہے کہ *عموماً دہشت گردی کی وضاحت یوں کی جاتی ہے کہ کسی سیاسی یا ذاتی مقصد کے حصول کے لیے تشدد کا استعمال یا استعمار کی دھمکی ایک بڑے گروپ کے خلاف چھوٹے گروپ کی جانب سے ہو تو دہشت گردی کہلاتی ہے۔ اس میں چھوٹے گروپ کے لوگ بڑے گروپ کے غیر مسلح افراد کو نشانہ بناتے ہیں*۔ پروفیسر نے دہشت گردی کی تعریف واضح کرتے ہوئے صرف امریکی و یہودی مفادات کو پیش نظر رکھا ہے۔  

سٹینڈ فورڈ یونیورسٹی کے پروفیسر فلپ زمباڈو کا خیال ہے کہ دہشت گردی میں عام آبادی کو خوف زدہ کیا جاتا ہے لوگوں کے خود پر موجود اعتماد کو مجروح کیا جاتا ہے اور ایک محفوظ اور آرام دہ دنیا کو خارزار میں تبدیل کر دیا جاتا ہے۔ دہشت گرد غیر متوقع طور پر تشدد کی کارروائی کر کے اپنی موجودگی کا احساس دلاتے ہیں۔ پروفیسر زمباڈو مزید کہتے ہیں کہ دہشت گرد لوگوں کے سامنے اپنے جذبات کا اظہار کرتا ہے اس صورت میں یا تو مقابلہ کیا جاتا ہے یا گریز اختیار کیا جاتا ہے۔  

منظور الحسن صاحب نے دہشت گردی کی ایک تعریف مستنبط کی ہے جو کچھ یوں ہے :  

’’انسان خواہ مقاتلین ہوں یا غیر مقاتلین، ان کے خلاف ہر وہ تعدی دہشت گردی قرار پائے گی جس میں یہ تین شرائط پائی جاتی ہوں ۔
1۔ کارروائی دانستہ ہو۔ 2۔ انسانی حقوق کی خلاف ورزی پر مبنی ہو۔ 3۔ قانونی لحاظ سے ناحق ہو ۔‘‘

| تاریخ | نام | تعریف و کیفیت |
| --- | --- | --- |
| 000000002008-01-01-00002008 | ٹمر مسلس | دہشت گردی کی ایک تعریف کی سخت وکالت مسلسل کر رہی ہے،اس کے مطابق دہشت گردی:دل میں موت کا خوف بٹھانے کی نیت سے شہری آبادی میں نہتے شہریوں کو بلا تفریق قتل کرنے کی کوشش کی جائے جیسے منصوبہ بند حکمت عملی سے کسی سیاسی مقصد کے لیے کیا جائے۔ |

مزید دیکھیے
-----------

* دہشت گرد
* دہشت گردی
* دہشت گردی کے خلاف جنگ
* دہشت گردی قانون، 2000ء

حوالہ جات
---------

1. ↑  Williamson, Myra (2009). *Terrorism, war and international law: the legality of the use of force against Afghanistan in 2001*. Ashgate Publishing. صفحہ 38. ISBN 978-0-7546-7403-0.
2. ↑  Schmid, Alex P. (2011). "The Definition of Terrorism". *The Routledge Handbook of Terrorism Research*. Routledge. صفحہ 39. ISBN 0-203-82873-9.
3. ↑  "آرکائیو کاپی". 04 مارچ 2016 میں اصل سے آرکائیو شدہ. اخذ شدہ بتاریخ 25 دسمبر 2014.  الوسيط `|url-status=` تم تجاهله (معاونت)
4. ↑  دہشت گردی کی تعریف | اشراق - Javed Ahmad Ghamidi
5. ↑  THE TROUBLE WITH TERROR: THE APOLOGETICS OF TERRORISM -- A REFUTATION, 
by Tamar Meisels
**زین الدین آمدی** (متوفی 712ھ / 1312ء) انجینئر ، ماہر لسانیات، حنبلی فقیہ، کتاب فروش اور عربی زبان کے عالم تھے، نابینا حضرات کے پڑھنے کے لیے سب سے پہلے حرفی اور ممتاز خطوط کی ایجاد کیے تھے جو اب بریل کے طریقہ کے نام سے مشہور ہے۔

نام و نسبت
----------

شیخ امام زین الدین ابو الحسن علی بن احمد بن یوسف بن خضر آمدی عابر، آمد، بلاد شام کے شمال مشرقی سرحد دیار بکر کا ایک اہم سرحدی شہر ہے، فی الحال یہ شہر ترکی کے زیر حکومت ہے۔

حالات زندگی
-----------

بغداد میں پیدا ہوئے اور وہیں پرورش پائی، وہاں شیوخ اور علما کی مجالس میں حاضر ہو کر علم حاصل کیا، خاص طور سے بغداد کے شیخ مجد الدین عبد الصمد بن ابو الجیش سے، حنبلی مذہب کی فقہ میں مہارت حاصل کی اور اپنے زمانہ کے بڑے فقہا میں شمار ہونے لگے، عربی علوم میں بھی کمال حاصل کیا، اسی طرح فارسی، ترکی، رومی اور مغلی زبان میں مہارت حاصل کی، کتاب فروش تھے، بچپن ہی سے نابینا ہونے کے باوجود کتابوں کی تجارت میں مشغول ہو گئے تھے۔

ان کا سنہ ولادت نامعلوم ہے، لیکن یہ بات مشہور اور یقینی ہے کہ بغداد ہی میں پرورش پائی اور وہیں زندگی بسر کی، کہیں اور نہیں جا سکے، اس لیے کہ بچپن ہی میں نابینا ہو گئے تھے، اس کے باوجود بغداد کے بڑے شیوخ سے علم حاصل کیا، اسی طرح کچھ میکانیکی انجینئری کو سیکھا، یہ بھی مشہور ہے کہ انھوں نے عربی زبان کے ساتھ ساتھ فارسی، رومی اور ترکی زبان میں بھی مہارت حاصل کی۔

کتابوں کی تجارت کرتے تھے، تجارت میں دھوکا نہیں کھاتے تھے، کتاب کی قیمت کے اعتبار سے حروف تہجی سے ممتاز حروف کا ورق بنا لیتے اور چپکانے والے مادہ سے اوپر چپکا دیتے، کتاب کی قیمیت انھیں ورقی حروف کو چھو کر اندازہ لگا لیتے۔

اس طریقہ سے زین الدین آمدی نے کتابوں کی قیمت کو جاننا اپنے لیے آسان بنا دیا تھا، گویا کہ کوئی انجینئر ہوں، اسی لیے علوم کی تاریخ میں مذکور ہے کہ آمدی ہی سب سے پہلے نابینا حضرات کے پڑھنے کے لیے حرفی اور ممتاز خطوط کے موجد ہیں جو اب کتابت میں بریل طریقہ کے نام سے مشہور ہے اور یہ فرانسیسی انجنیئر برائل کی ایجاد سے 6 سو سال قبل کی ایجاد ہے، برائل کا طریقہ کتابت سنہ 1236 ہجری مطابق 1850 عیسوی میں ایجاد ہوا ہے۔ آمدی کی لسانیات، فقہ اور اختلافات میں بہت سی تصنیفات بھی ہیں۔

حوالہ جات
---------

1. ↑  الموسوعة العربية آرکائیو شدہ 2016-03-04 بذریعہ وے بیک مشین
2. ↑  خليل بن أيبك الصفدي، نَكْت الهِمْيان في نُكَت العميان، وقف على طبعه أحمد زكي (مصر المطبعة الجمالية 1329هـ/1911م).
3. ↑  ابن حجر العسقلاني، الدرر الكامنة في أعيان المئة الثامنة (دار الكتب الحديثة، مصر).
**ورنون** کا شہر کینیڈا کے صوبے برٹش کولمبیا کے جنوب وسطی علاقے میں واقع ہے۔ اس شہر کا نام صوبے کی قانون ساز اسمبلی کے ایک سابقہ رکن کے نام پر رکھا گیا تھا۔ ورنون کے شہر کو 30 دسمبر 1892 میں بسایا گیا۔ 2006 کی مردم شماری کے مطابق یہاں کی کل آبادی 35,944 افراد پر مشتمل ہے۔ 2005 کے ایک سروے میں اس شہر کو شمالی امریکا کے چھ بہترین رہائشی شہروں میں سے ایک شمار کیا گیا تھا۔

تاریخ
-----

ابتدا میں یہاں سالش لوگ رہتے تھے۔ کھالوں کے تاجر 1811 میں آنے لگے۔ آبادکاری کی ابتدا سوان جھیل کے کنارے سے شروع ہوئی۔ اگلی چند دہائیوں میں حفاظتی چوکیوں کے قیام کی وجہ سے یہاں کی آبادی تیزی سے بڑھتی گئی۔ آس پاس کی کھائیوں میں سونے کی دریافت سے عارضی طور پر کان کنی کا آغاز ہوا اور پھر گلہ بانی کا رحجان پرورش پانے لگا۔ مقامی لوگوں نے مشنریوں کی آمد کو پسند کیا۔ پادری ڈوریو نے سوان جھیل اور لانگ جھیل کے سنگم پر ایک جھونپڑا بنایا جو یہاں کے پہلے سفید فام آباد کار لوک گیرارڈ کے ساتھ واقع تھا۔ 1890 میں سمکوس سے اوکناگن لینڈنگ تک ٹرین کی ایک شاخ بچھانے کا اجازت نامہ جاری ہوا۔ آس پاس کے علاقوں میں گندم کی کاشت کاری اہم درجہ اختیار کر گئی۔ پہلے نمبر پر اہم ترین پیشہ مویشی پالنا تھا۔ پھلوں کے اگانے کی حوصلہ افزائی کی گئی جس سے بہت سارے برطانوں خاندان آ کر آباد ہوئے۔

ذرائع نقل و حمل
---------------

ورنون سے تین بین الصوبائی شاہراہیں گذرتی ہیں جو ہائی وے نمبر 97، ہائی وے نمبر 97 اے اور ہائی وے نمبر 6 ہیں۔ 
ورنون کا اپنا علاقائی ائیرپورٹ ہے جسے ورنون ریجنل ائیرپورٹ کہا جاتا ہے۔ اس وقت یہاں باقاعدہ کوئی پروازیں نہیں آتیں اور شہری ہوابازی کے لیے اسے استعمال کیا جاتا ہے۔

جڑواں شہر
---------

ورنون کے درج ذیل جڑواں شہر ہیں:

* آسٹریلیا کا پرچم فرینک ایم ہاوسرک ، آسٹریلیا {{{2}}}
* ریاستہائے متحدہ کا پرچم موڈیسٹو - کیلیفورنیا ، امریکہ {{{2}}}
* کینیڈا کا پرچم سینٹ لمبرٹ - کیوبیک ، کینیڈا {{{2}}}
* اطالیہ کا پرچم ٹاولیا ، اٹلی {{{2}}}
* جاپان کا پرچم ٹوم ، جاپان {{{2}}}
**خود پر رحم** (انگریزی: Self-pity) ایک ایسا جذبہ ہے جس کا مقصد توجہ طلبی، یک جذباتیت یا مدد کا حصول ہے۔ اس جذبے کا حامل شخص خود پر ترس کھاتا ہے۔

خود پر رحم کا جذبہ بہ مقابلہ دوسروں پر رحم
------------------------------------------

خود اپنے ساتھ دوسرے لوگوں کے ساتھ رحمدلی کرنے کے بہت سے طریقے ہیں۔ مثلاً ’اگر آپ اپنے دفتر، اسکول یا گھر میں دوسروں کے جذبات کا خیال رکھتے ہیں، ان سے ہمدردی کرتے ہیں تو اس کے بہتر نتائج نکلتے ہیں۔ ہو سکتا ہے کہ طب کی دنیا میں ٹیکنالوجی بہتر ہو رہی ہو، لیکن آپ کبھی بھی انسانی ہمدردی کو مشینوں سے نہیں بدل سکتے ہیں۔ آپ کی ذہنی اور جسمانی صحت کے درمیان تعلق نہایت اہم ہوتا ہے۔ جہاں دوسروں پر رحم کا جذبہ بہت عام ہے، وہیں کہیں فطری اور کہیں مصنوعی طور پر خود پر رحم کی طلبی کا جذبہ بھی عام ہے اور لوگ اس جانب بھی مائل ہوتے ہیں۔

مزید دیکھیے
-----------

* انسانیت

حوالہ جات
---------

1. ↑  Stober، J (2003). "Self-Pity: Exploring the Links to Personality, Control Beliefs, and Anger" (PDF). *Journal of Personality*. **71** (2): 183–220. doi:10.1111/1467-6494.7102004.
2. ↑  Petric، Domina (جنوری 2019). "Self-Pity and The Knot Theory of Mind". *ResearchGate*.  تحقق من التاريخ في: `|date=` (معاونت)
3. ↑  طویل عمر کا راز: کیا واقعی رحمدلی سے بلڈ پریشر کم ہو جاتا ہے
ہندو مت کے سات مقدس ترین مقامات ایودھیا،  متھرا، ہردوار،   وارانسی (بنارس، کاشی)، کانچی پورم، اوجین (آوانتی) اور دوارکا کو **سپتا پوری** کہا جاتا ہے۔ سپتا کا مطلب سات اور پور قصبے کو کہتے ہیں یعنی سات قصبے ، لیکن اصطلاحاً اس سے مراد یہی سات مقامات ہیں جہاں ہندو یاترا کے لیے جاتے ہیں، اس یاترا کو تیرتھ یاترا کہا جاتا ہے۔  تیرتھ سنسکرت کا لفظ ہے جس کے معنی تمام گناہوں سے پاک ہونے اور حصول اخروی نجات کے ہیں۔

تاریخ
-----

سپتا پوری مقامات وہ  ہیں جہاں مختلف مذہبی و روحانی ہستیوں نے جنم لیا اور دیوتا اوتار کے روپ میں ظاہر ہوئے جیسے ایودھیا رام کی جنم بھومی ہے۔ مہابھارت کے مطابق کرشن جب متھرا سے نکلے تو سو برس دوارکا میں قیام کیا اور پھر وہیں سے سورگ واپس چلے گئے۔ جبکہ متھرا میں کرشن دیوتا کے بچپن اور لڑکپن کے یادگاریں ہیں۔ ہردوار میں شیو اور وشنو کے مقدس مقامات ہونے کے علاوہ ہردوار کو اترکھنڈ کا دروازہ بھی کہا جاتا ہے جہاں مقدس گنگا پہاڑوں سے اتر کر میدانی علاقے میں داخل ہوتی ہے۔ بنارس ان سب میں مقدس ترین ہے اور شیو کا پسندیدہ شہر ہے، اس لیے اسے شیو کا شہر بھی کہا جاتا ہے۔ بنارس کے بارے میں یہ پختہ عقیدہ ہے کہ یہ شہر نجات ہے اور یہاں مرنے والا جنت میں جاتا ہے۔ ہندو مذہب کے مطابق زندگی میں ایک مرتبہ بنارس کی زیارت کرنا ضروری ہے۔ یہ تمام مقامات اپنے شاندار میلوں کی وجہ سے بھی مشہور ہیں۔ اجین اور ہردوار میں کمبھ میلہ ہر بارہ سال بعد منعقد ہوتا ہے۔ کانچی پورم میں کامکشی دیوی کا شادی کا میلہ خصوصی اہمیت کا حامل ہے۔ دوارکا میں کرشن جی کا جنم دن عموما اگست میں منایا جاتا ہے۔

ساتوں مقدس شہر سڑک اور ریلوے کے ذریعے  پورے ہندوستان سے قابل رسائی ہیں۔ ہوائی سفر کی سہولت بھی میسر ہے۔ ہر سال لاکھوں یاتری ان کی زیارت کو آتے ہیں۔

حوالہ جات
---------

1. 1 2 3  Bansal، Sunita Pant (2008). *Hindu Pilgrimage*. *Teertha*. Pustak Mahal. صفحات 6–9 & 34–35. ISBN 9788122309973. 25 دسمبر 2018 میں اصل سے آرکائیو شدہ. اخذ شدہ بتاریخ 07 اگست 2009.  الوسيط `|url-status=` تم تجاهله (معاونت)
2. 1 2  Morgan، Kenneth W؛ D S Sarma (1987). *The Religion of the Hindus*. *Sacred Pilgrimage Places*. Motilal Banarsidass Publ. صفحات 188–191. ISBN 9788120803879. 25 دسمبر 2018 میں اصل سے آرکائیو شدہ. اخذ شدہ بتاریخ 09 اگست 2009.  الوسيط `|url-status=` تم تجاهله (معاونت)
**پیامی** کراچی، پاکستان سے شائع ہونے والا ماہنامہ جریدہ تھا جسے ہمدرد فاؤندیشن پاکستان جاری کرتا تھا۔ یہ جریدہ اقوام متحدہ کے تعلیمی، سائنسی اور ثقافتی ادارے (یونیسکو) کے زیر اہتمام شائع ہونے والے مشہور جریدے ماہنامہ *کورئیر* (*The UNESCO Courier*) کا اردو ورژن ہے۔ یہ جریدہ انگریزی کے علاوہ 30 سے زائد زبانوں میں شائع ہوتا تھا۔ 2002ء سے 2005ء تک یہ جریدہ صرف 3 زبانوں اور پھر 2006ء سے اقوام متحدہ کی 6 دفتری زبانوں میں شائع ہوتا ہے۔

اجرا
----

پیامی کا اجرا فروری،1977ء میں کراچی سے ہوا۔ اس کے پہلے مدیر مسؤل حکیم محمد سعید تھے اور اسے ہمدرد فاؤندیشن پاکستان کے زیر اہتمام شائع کیا جاتا تھا۔ پیامی میں دنیا بھر کی تہذیبوں، آثار قدیمہ، فنونِ لطیفہ اور تعلیمی موضوعات پر بڑے خوبصورت مضامین شائع ہوتے تھے، اس کے علاوہ یہ جریدہ گاہے بہ گاہے بڑے منفرد موضوعات پر خصوصی اشاعتوں کا اہتمام بھی کرتا تھا۔ 1990ء کی دہائی میں یہ جریدہ علامہ اقبال اوپن یونیورسٹی کے زیر اہتمام چلا گیا جس کے کچھ عرصے بعد یہ جریدہ بند ہو گیا۔

حوالہ جات
---------

1. 1 2  ص 441، *پاکستان کرونیکل*، عقیل عباس جعفری، ورثہ / فضلی سنز، کراچی، 2010ء
حاوئک لڑائ کی تیاری میں
حاوئک مارٹل کامبیٹ کہانیوں اور کھیلوں کی ایک شخصیت ہے۔

تاریخ
-----

حاوئک ایک عجیب شخصیت ہے چونکہ وہ نا اچھائ اور نا برائ کی پروا کرتا ہے، دراصل وہ اتنشار کا شوقین ہے۔ اس کا مقصد زندگی انتشار کا پھیلاؤ ہے۔ اس کی داریوش اور قبال کے ساتھ دوستیاں ہیں۔ یہ عناگا کا دل کھانا چاہتا ہے تاکہ اس میں عناگا کی قوتیں آجائیں۔

سپاہانہ فن
----------

حاوئک دماغ سے زیادہ اور جسم سے کم لڑتا ہے۔ باہرحال، اس کو کوریا کی **تانگ سو دو** اور **سنیک** نام کے سپاہانہ فن دیے گئے ہیں۔ اس کے علاوہ حاوئک ایک **مارنینگ اسٹار** کے نام کا ہتھیار بھی استعمال کرتا ہے جو نہایت سخت اور تہایت مضبوت ہے۔

بیرونی روابط
------------

مارٹل کامبیٹ میں حاوئک

| * د
* ب
* ت
مارٹل کامبیٹ سیریز |
| --- |
| Video games | 
* لیو کینگ
* سب زیروہ
* سکارپین
* ریڈن
* کینوہ
* باراکا
* بو راۓ چو
* ساۓرئکس
* دراھمن
* عرماک
* فراسٹ
* فوجن
* گورو
* حاوئک
* حوٹارو
* جیڈ
* جارک
* جاکس بریگز
* قبال
* خامیلین
* کنٹارو
* کیرا
* کٹانا
* کوبرہ
* کنگ لاؤ
* لی مئ
* موادو
* ملینا
* موکاپ
* مولوق
* موٹارؤ
* نائٹ ولف
* نٹارا
* نوب سا‏‏ئبوٹ
* عناگا
* کوانچی
* رین
* ریکؤ
* رپٹائل
* سیکٹور
* شینگ سنگ
* شیواہ
* شننک
* سندیل
* سموک
* کرٹس سٹرا‏ئکر
* تانیا
* شاوخان

 |
**دریائے تریشولی** (نیپالی زبان:त्रिशूली नदी) وسطی نیپال میں دریائے گالی گنگا کی بڑی ذیلی ندی ہے۔ یہ تبت سے نکلتی ہے اور گئیرونگ قصبہ سے نیپال میں داخل ہوتی ہے۔

نام
---

ندی کا نام تریشولی ترشول کے نام پر رکھا گیا ہے۔ ترشول ہندو کے سب سے طاقتور بھگوان شیو کا ہتھیار یا نشان ہے۔ ایسا مانا جاتا ہے کہ شیو نے ہمالیہ کی اونچائی سے اپنے ترشول کو زمین پر کھینچا جس سے ندی پھوٹ پڑی اور اسی وجہ سے ندی کا نام دریائے تریشولی پڑ گیا۔

راستہ
-----

دریائے تریشولی تبت میں شروع ہوتا ہے اور گئیرونگ قصبہ کے راستہ نیپال سرحد میں داخل ہوتا ہے۔ نیپال میں داخل ہونے کے بعد یہ نیپال بھر میں بہتی ہوئی دریائے کالی گنگا میں مل کاتی ہے۔ دریائے کالی گنگا نچلے علاقہ سے بہتے ہوئے بھارت میں داخل ہوتی ہے اور دریائے گنگا میں ملتی ہے۔

بیسن
----

دریائے تریشولی کا 60 سے زیادہ بیسن تبت میں ہے جس کا تقریباً 9 فیصد حصہ برف کے گلیشئر سے ڈھکا ہوا ہے۔

پانی کے کھیل اور سیاحت
----------------------

دریائے تریشولی میں رافٹنگ بہت مشہور ہے۔ کاٹھمنڈو اور پوکھرا سے یہاں آنا بہت آسان ہے۔ دریائے تریشولی میں رافٹنگ کرنا نیپال کے اہم بیرونی کھیلوں میں سے ایک ہے۔ تریشولی ندی پانی ماونٹ گنیش اور لانتانگ ہمال کی برف پگھلنے سے بنتی ہے۔ پرتھوی شاہراہ سے دریائے تریشولی تک ریاسئی آسان ہونے کی وجہ درمیان میں سفر آرام کرنے والوں کے لیے ایک اہم مقام ہے۔ یہاں سے چتون نیشل پارک بھی بہت نزدیک ہے۔۔

نکاسی
-----

تریشولی ندی نیپال کی سب سے خطرناک ندیوں میں سے ایک ہے۔ خم دار پرتھوی شاہراہ دار الحکومت کاٹھمنڈو آنے جانے والوں کے لیے ہمیشہ خطرہ کی دعوت دیتا رہتا ہے۔
 ہر سال کئی بس اور ترک اسی ہا ہنجار ندی میں ڈوب کر غائب ہو جاتے ہیں اسی وجہ سے یہ خطرناک راستوں میں سے ایک شمار کیا جاتا ہے۔

حوالہ جات
---------

1. ↑  "Rafting". Tiger Mountain. اخذ شدہ بتاریخ 18 مئی 2010.
2. ↑  "Budget treks and expeditions". 08 جولا‎ئی 2011 میں اصل سے آرکائیو شدہ. اخذ شدہ بتاریخ 18 مئی 2010.  الوسيط `|url-status=` تم تجاهله (معاونت)
3. ↑  K.P. Sharma. "Snow and Glacier Hydrology" (PDF). *Role of Meltwater in Major River Systems of Nepal*. KathmanduSymposium,Novemberl992. اخذ شدہ بتاریخ 18 مئی 2010.
4. ↑  "Trishuli River Rafting Itinerary". Adventure Bound. اخذ شدہ بتاریخ 17 فروری 2016.
5. ↑  "Nepal River rafting". اخذ شدہ بتاریخ 18 مئی 2010.
6. ↑  "Trishuli river Rafting". Real Adventures. اخذ شدہ بتاریخ 18 مئی 2010.
7. ↑  "UPDATE: Trishuli bus accident death toll rises to eight". *The Himalayan Times* (بزبان انگریزی). 2019-05-19. اخذ شدہ بتاریخ 17 جون 2019.
**نبیذ**: وہ مشروب جس میں کھجوریں ڈالی جائیں جس سے پانی میٹھا ہو جائے مگر (اعضا کو) سست کرنے والا اور نشہ آورنہ ہو، نشہ آور ہو تو اس کا پینا حرام ہے

نبیذ کے معنی
------------

نبیذ بنا ہے نبذ سے بمعنی پھینکنا،ڈالنا،پھر پھینکی ہوئی چیز کو نبیذ کہنے لگے،اس کے بعد اس پھینکنے کے نتیجہ کو نبیذ کہنے لگے،یہاں آخری تیسرے معنی مراد ہیں۔

جوس
---

نبیذ تازہ یا خشک پھلوں سے تیار کیا جانے والاجوس ہے، جوس بھی نبیذ ہی کی ایک قسم ہے۔ نبیذ عمومًا کھجور کے شربت (زلال نتھرا ہوا شربت)کو کہتے ہیں کہ رات کو کشمش یا کھجوریں پانی میں بھگو دی جاتی ہیں صبح کو وہ پانی نتھار کر پیا جاتا ہے اسے نبیذ کہتے ہیں۔ یہ بہت ہی مقوی اور زود ہضم ہوتاہے یہ حلال ہے بشرطیکہ خدشہ کو نہ پہنچے اگر بہت روز تک رکھا رہے تو جھاگ چھوڑ دیتا ہے اور نشہ آور ہے اب حرام ہو جاتا ہے کہ فرمایا گیا کل مسکرحرام۔

دور رسالت میں نبیذ
------------------

’’کسی بھی خشک پھل (منقی یا چھوہارے) کو پانی میں ڈال دیا جاتا، جب وہ نرم ہو جاتا تو پھل کو ہاتھوں سے مسل کر کسی کپڑے سے اس کا پانی نچوڑ لیا جاتا تا کہ پھل کا پھوگ الگ ہو جائے، پھل کے اثر والا نچڑا ہوا پانی نبیذ کہلاتا ہے یہ ذائقہ دار اور مقوی ہوتاہے۔‘‘

نشہ دار کب ہوتا ہے؟
-------------------

صرف جوس پینے میں کوئی حرج نہیں لیکن شرط یہ ہے کہ اس میں نشہ پیدا نہ ہو، اس کی علامت یہ ہے کہ اس میں جھاگ پیدا ہو جائے یا ذائقہ میں ترشی محسوس ہونے لگے تو ایسے حالات میں اسے پینا درست نہیں۔ درست حالت میں جو نبیذ ہوتا ہے اسے گرمیوں میں ایک دن اور سردیوں میں تین دن تک پینے کی اجازت ہے کیونکہ زیادہ دیر تک پڑا رہنے کی وجہ سے اس میں نشہ آنے کا اندیشہ ہے۔ چنانچہ عائشہ صدیقہ کا بیان ہے کہ ہر مشروب پیا جا سکتا ہے مگر نشہ میں نہ آئے۔
عبد االلہ ابن عباس سے ایک آدمی نے پوچھا: ’’میں میٹھا نبیذ نوش کرتا ہوں تو پینے کے بعد میرے پیٹ میں گُڑ گُڑ ہوتی ہے، ابن عباس نے فرمایا کہ ایسی نبیذ مت نوش کرو اگرچہ وہ شہد سے زیادہ میٹھا ہو۔‘
یہی پرانا ہو اگر نشہ والا بن جاتا ہے جو اسلام میں میں حرام کا حکم رکھتا ہے

حوالہ جات
---------

1. ↑  الفتاوی الخانیۃ،ج1،ص9
2. ↑  نسائی، الاشربہ: 5682
3. ↑  نسائی، الاشربہ: 5694
کرکٹ کے کھیل میں میچ کے تین **نتائج** ہو سکتے ہیں یعنی جیت، ہار، برابر یا ڈرا۔ البتہ ایک روزہ کرکٹ میں میچ کسی نتیجے بغیر بھی ختم ہو سکتا ہے۔


|  |  |
| --- | --- |
| باب آئیکن | باب کرکٹ  |

جیت یا ہار
----------

ایک ٹیم کی جیت اس وقت ہوتی ہے جب میچ کے اختتام پر ایک ٹیم دوسری ٹیم سے زائد رنز بنا لے یا ایک ٹیم دوسری ٹیم کو مجموعہ رنز حاصل کرنے سے پہلے آؤٹ کر لے۔ اور اگر میچ مقررہ وقت تک نتیجہ خیز نہ ہو تو وہ برابر یا کسی نتیجے کے بغیر ختم ہوتا ہے۔

برابر
-----

ایک میچ برابر اس وقت ہوتا ہے جب میچ کے اختتام تک دونوں ٹیموں کے مجموعی رنز برابر ہوں۔ صرف ایک روزہ میچ ہی برابر ہو سکتا ہے۔ 
ٹیسٹ میچ برابر نہیں ہو سکتا۔ اگر مقررہ وقت تک ٹیسٹ میچ کا کوئی نتیجہ سامنے نہ آئے تو اسے ڈرا کہتے ہیں۔ ٹوئنٹی/20 کرکٹ میں میچ بھی جیت یا ہار پر ہی ختم ہو سکتا ہے یعنی برابر ہونے کے نتیجے میں سپر اوور ہوتا ہے۔

ڈرا
---

میچ کے ختم ہونے تک کسی ایک ٹیم کی جیت نہ ہو یا میچ برابر رہے تو اس صورت میں میچ کو ڈرا قرار دیا جاتا ہے۔ یعنی میچ بغیر کسی نتیجے کے ختم ہو گا۔ صرف ٹیسٹ میچ ہی ڈرا ہو سکتا ہے۔ یعنی ٹیسٹ میچ کے مقررہ وقت تک دونوں ٹیموں کی دو دو اننگز ختم نہ ہوں تو اسے ڈرا مانا جاتا ہے۔ ایک روزہ میچ ڈرا نہیں ہو سکتا۔

نو رزلٹ
-------

نو رزلٹ کا مطلب ہے میچ بغیر کسی نتیجے کے ختم ہونا۔ لیکن یہ صرف ایک روزہ میچ میں استعمال ہوتا ہے۔ یعنی کسی وجہ سے ایک روزہ میچ میں دونوں ٹیموں کی اننگز ختم نہ ہو تو اسے بغیر کسی نتیجے کے ختم کیا جاتا ہے۔ یہ عموما اس صورت میں ہوتا ہے کہ خراب موسم کی وجہ سے دونوں ٹیمیں اپنی اپنی اننگز ختم نہ کر پائیں۔

اگر میچ کے دوران خراب موسم کی وجہ سے میچ روکنا پڑے اور دونوں ٹیمیں کم از کم بیس (20) اوورز کھیل سکتی ہوں تو اس صورت میں ڈک ورتھ-لیوس-اسٹرن طریقہ استعمال میں آتا ہے۔ اگر کوئی ایک ٹیم بیس اوورز سے کم اوورز کھیلی ہو اور میچ روکنا پڑے تو میچ بغیر کسی نتیجے کے ختم ہوگا۔

ادھورا چھوڑنا
-------------

اگر ایک روزہ میچ کسی وجہ سے نہ کھیلا جا سکے تو اسے ادھورا میچ سمجھا جاتا ہے۔ یہ میچ ریکارڈ میں نہیں لکھا جاتا۔

جولائی 2004ء سے پہلے اگر میچ میں ٹاس ہو چکا ہو لیکن ایک بھی گیند پھینکی نہ جا سکی ہو تو اسے ادھورا میچ سمجھا جاتا تھا۔ جولائی 2004 میں یہ قانون بدل دیا گیا۔ اب اگر میچ میں ٹاس ہو چکا ہو مگر ایک بھی گیند نہ ہو سکے تو اسے بغیر کسی نتیجے کے یا نو رزلٹ مانا جائے گا۔ اور یہ میچ کھلاڑیوں کے ریکارڈ میں لکھے جائیں گے۔

انعامیہ
-------

کرکٹ میں امپائر ایک ٹیم کو فاتح اس صورت میں بھی قرار دے سکتا ہے کہ جب دوسری ٹیم کھیلنے سے انکار کر دے یا شکست تسلیم کر لے۔

کرکٹ کی تاریخ میں یہ صرف ایک مرتبہ ہوا ہے جب 20 اگست، 2006ء کو امپائر ڈیرل ہیئر اور بلی ڈاکٹرو نے برطانیہ کو پاکستان کے مقابلے ایک میچ میں فاتح قرار دیا جب پاکستان نے چائے کی وقفے کے بعد میدان میں آنے سے انکار کر دیا تھا۔ امپائر ڈیرل نے اس میچ میں پاکستانی ٹیم پر گیند کی شکل تبدیل کرنے کا الزام لگایا تھا۔
**پینرتھ** نیو ساؤتھ ویلز ، آسٹریلیا کا ایک شہر ہے جو گریٹر ویسٹرن سڈنی میں واقع ہے، 55 کلومیٹر (31) mi) سڈنی کے مرکزی کاروباری ضلع کے مغرب میں نیپین ندی کے کنارے، کمبرلینڈ کے میدان کے مضافات میں۔ اس کی بلندی 32 میٹر (105 فٹ)۔پینرتھ شہر پینرتھ کے مقامی حکومتی علاقے کا انتظامی مرکز ہے۔نیو ساؤتھ ویلز کے جغرافیائی ناموں کا بورڈ پینرتھ کو گریٹر سڈنی میٹروپولیٹن علاقے کے صرف چار شہروں میں سے ایک کے طور پر تسلیم کرتا ہے۔

### تاریخ

یورپیوں کی آمد سے پہلے، نیو ساؤتھ ویلز کے جغرافیائی ناموں کا بورڈ پینرتھ کو گریٹر سڈنی میٹروپولیٹن علاقے کے صرف چار شہروں میں سے ایک کے طور پر تسلیم کرتا ہے۔  علاقہ Darug لوگوں کے Mulgoa قبیلے کا گھر تھا۔ وہ عارضی جھونپڑیوں میں رہتے تھے جنہیں *گنیہ* کہتے ہیں، مقامی جانوروں جیسے کینگرو کا شکار کرتے تھے، دریائے نیپین میں مچھلیاں پکڑتے تھے، اور مقامی پھل اور سبزیاں جمع کرتے تھے جیسے یام۔ وہ قانون کے ایک وسیع نظام کے تحت رہتے تھے جس کی ابتدا ڈریم ٹائم میں ہوئی تھی۔ 1788ء میں پہلے بحری بیڑے کی آمد کے فوراً بعد زیادہ تر ملگوا چیچک یا *گلگالا* سے مارے گئے۔ واٹکن ٹینچ جیسے ابتدائی برطانوی متلاشیوں نے انہیں دوستانہ قرار دیتے ہوئے کہا، "انہوں نے ہمیں غیر متزلزل دوستی اور اچھے مزاح کے ساتھ الوداع کہا"۔ نیو ساؤتھ ویلز کے جغرافیائی ناموں کا بورڈ پینرتھ کو گریٹر سڈنی میٹروپولیٹن علاقے کے صرف چار شہروں میں سے ایک کے طور پر تسلیم کرتا ہے۔  کی ریکارڈ شدہ تاریخ 26 جون 1789 ءکو شروع ہوئی۔ پہلے بحری بیڑے کی لینڈنگ کے اٹھارہ ماہ بعد، کیپٹن واٹکن ٹینچ کی قیادت میں ایک ایکسپلورنگ پارٹی اس مہینے کے شروع میں گورنر آرتھر فلپ کی طرف سے کی گئی مزید دریافتوں کے لیے روانہ ہوئی۔ 27 جون کے دن کی روشنی کے اوقات میں، ٹینچ اور اس کی پارٹی نے دریائے نیپین کے وسیع پھیلاؤ کو دریافت کیا۔ ٹینچ کی پارٹی پہلی یورپی بن گئی جس نے اس جگہ کو دیکھا جو اب نیو ساؤتھ ویلز کے جغرافیائی ناموں کا بورڈ پینرتھ کو گریٹر سڈنی میٹروپولیٹن علاقے کے صرف چار شہروں میں سے ایک کے طور پر تسلیم کرتا ہے۔  کا شہر ہے۔ ٹینچ نے بعد میں لکھا 'ہم نے خود کو ایک دریا کے کنارے پایا، پوٹنی میں ٹیمز جتنا وسیع اور بظاہر بہت گہرائی والا'۔ فلپ نے بعد میں اس دریا کا نام ایوان نیپین کے نام پر رکھا، جو ہوم آفس میں ریاست کے انڈر سکریٹری تھے، جو فرسٹ فلیٹ کی تنظیم کے لیے بڑی حد تک ذمہ دار تھے۔ اس مقام سے، یورپی آباد کاری کا آغاز سنجیدگی سے ہوا، پہلے دریائے ہاکسبری پر، اور بعد میں جنوب کی طرف نیپین تک۔

حوالہ جات
---------

1. ↑  Australian Bureau of Statistics (27 June 2017). "Penrith (State Suburb)". *2016 Census QuickStats*. اخذ شدہ بتاریخ 16 ستمبر 2017.  Edit this at Wikidata
2. 1 2 3 4  "Geographical Names Register Extract: List of placenames acknowledged as a CITY". *Geographical Names Register (GNR) of NSW*. Geographical Names Board of New South Wales. 12 اکتوبر 2016 میں اصل (.CSV) سے آرکائیو شدہ. اخذ شدہ بتاریخ 31 اگست 2008.
3. ↑  Christopher Tobin. "The Dharug Story". Mananura Aboriginal Centre. 29 ستمبر 2007 میں اصل سے آرکائیو شدہ. اخذ شدہ بتاریخ 18 مئی 2008.
**سرائے کھولا** کی قدیم ثقافت تقریباً 4000 ق م ہے اور اس کے چین ساتھ تعلقات کا ثبوت ملتا ہے۔ اس کا اول زمانہ جدید حجری دور کی یاد گار ہے۔ دوسرے زمانے کی ثقافت ایسی ہے جو پورے پاکستان میں دور دور تک پھیلی ہوئی تھی ۔

 سرائے کھولا کی مدفون بستی قدیم ٹیکسلا ( بھر ڈھیری ) سے ڈیڑھ میل دور جنوب مغرب میں قومی شاہرہ کے ساتھ واقع ہے۔ اس ڈھیڑی کی پیمائش شمالاً 2000 فٹ اور شرقاً غرباً 1000 فٹ ہے۔ اس کی کھدائی سے چار زمانوں کا تعین کیا گیا ہے ۔

### پہلا زمانہ

 پہلے زمانے کے لوگ رگڑائی شدہ حجری کلہاڑیاں، ناقص حقیق کے چاقو اور انتہائی چمکیلی پاش والے برتن بناتے تھے۔ جس کا رنگ گہرا سرخ ہوتا تھا۔ اس کے علاوہ پتھر کے چھلکا اوزار اور کھرچنے اور ہڈی کی نوکیں بھی ملیں ہیں۔ اس زمانے سب ہی برتن ہاتھ سے بنے ہوئے ہیں اور ان کے پیندوں پر چٹائی کے نشانات ہیں۔ یہ یا تو چٹائی پر رکھ کر بنا تے تھے یا کہیں اور بنا کر چٹائی پر سوکھنے کے لیے رکھ دیتے تھے۔ ان پر جو پالش کی گئی تھی ہے وہ بعض برتنوں میں اندر اور باہر دونوں سطح پر کی گئی ہے اور بعض میں صرف خارجی سطح پر کی گئی ہے ۔

 ڈاکٹر رفیق مغل نے ان مماثلت انجرہ اول، دوم، کلی گل محمد دوم، سوم اور پیر مانو غنڈئی کے دور اول کے ٹوکری ضروف کی ہے۔ محمد عبد الحلیم نے اس بستی کا زمانہ 3100 ق م سے لے کر 3000 ہزار ق م تک متعین کیا ہے ۔

بلوچستان کی جدید حجری ثقافت کی مماثلت قائم کرنے کی وجہ برتنوں پر وہ مخصوص چمکیلی پالش چھڑہانے کی ٹیکنک ہے جو ایک زمانے میں قدیم پاکستان کے ان علاقوں میں مروج رہی ہیں ۔

### دوسرا زمانہ

 اس زمانے میں حجری کلہاڑیاں، چاقو، کھرچنے، ہڈی کی نوکیں، پتھر کے منکے اور ان کے علاوہ بعض تانبے کی چیزیں بھی ملی ہیں۔ مٹی کی مورتیاں، مٹی کی چوڑیاں، کنگن اور پالش شدہ برتن ملے ہیں۔ جو کوٹ دیجی کے ظروف سے مماثل ہیں۔ اسی زمانے میں پتھروں کے مکانات کے آثار بھی نظر آتے ہیں۔ ثقافتی طور پر یہ زمانہ بالکل کوٹ ڈی جی کا ہم عصر ہے۔ اس زمنانے کے برتنوں کی ساخت اور رنگ سازی کی ٹیکنک پہلے زمانے سے یکسر مختلف ہے اور کوٹ ڈی جی کے مماثل ہے۔ عموماً ماہرین کا خیال ہے کہ سرائے کھولا کے دوسرے زمانے کے لوگ کسی دوسری جگہ سے آئے تھے اور بہت ترقی یافتہ تھے ۔

 اس زمانے کے ظروف چاک پر بنے ہیں۔ آگ میں اچھی طرح پکائے گئے ہیں۔ ان میں زیادہ تر گول گھڑے ہیں، جن کے دھانے باہر کو مڑے ہوئے ہیں اور ان کے اوپر ڈھکنے رکھنے کی جگہ بنی ہوئی ہے۔ اس کی مماثلت چونکہ کوٹ ڈیجی اور کلی گل محمد دوم سے ہے۔ لہذا اس کا زمانہ کہیں 2800 ق م یا 2000 ق م سے 2400 تک رہا ہوگا۔ 2400 ق م وہ زمانہ ہے جب وادی سندھ کی تہذیب پختہ دور میں داخل ہوئی ۔

### تیسرا زمانہ

 یہ وہ زمانہ ہے جب لوگ لوہا استعمال کرنے لگے تھے۔ اس دور کے ایک باقیدہ قبرستان کو کھولا گیا ہے۔ اس میں جو اشیائ ملی ہیں ان قابل ذکر لوہے کے دو چھلے، ایک لوہے کی سلاخ اور ایک لوہے کا گلوبند ہے۔ جس میں چھوٹے چھوٹے ٹکیہ جیسے مٹی کے گول منکے پروئے گئے ہیں۔ گلوبند کے دونوں سرے پر کنڈی نما ہیں۔ جس سے اندازاہ ہوتا ہے کہ ان میں باریک دھاگہ باندھا جاتا ہوگا۔ اس زمانے کی سب سے عجیب و غریب چیز قبروں کا رخ ہے۔ جو شرقاً غرباً ہے۔ اس پر مزید تعجب خیز بات یہ ہے کہ تقریباً تمام قبروں میں سر مشرق کی طرف اور پاؤں مغرب کی طرف ہے۔ صرف ایک لاش اس برعکس دفن کی گئی ہے۔ اس کے برعکس قدیم ادوار میں تمام پورے پاکستان میں قبریں شمالاً جنوباً ہوتی تھیں اور مردے کا چہرہ ہمشہ مغرب کی طرف ہوتا تھا۔ اس قبرستان کا زمانہ تقریباً 1000 ق م ہے۔ چھوتھا زمانہ 700 ق م تا 800 ق م ہے جو آریاؤں کا زمانہ تھا ۔

ماخذ

یحیٰی امجد۔ تاریخ پاکستان قدیم دور
ولادت و ابتدائی زندگی
---------------------

تخلیقات
-------

وکیل نجیب اردو ادب کے نامور قلمکار ہیں اور اردو کی تمام اصناف میں طبع آزمائی کر چکے ہیں موصوف فکشن اور بالخصوص ناول نگاری میں ایک اونچے مقام پر متمکن ہیں۔

وکیل نجیب کی اب تک 19 ناول، 6کہانیوں کے مجموعے 2ڈراموں کے مجموعے ،تین سفر نامے ایک افسانوں کا مجموعہ اور ایک بچوّ ں کی نظموں کا مجموعہ بعنوان،التجا، اس طرح کل 32 کتابیں شائع ہو چکی ہیں۔ یہ تمام کتابیں طبع زاد ہیں اور مصنف کے زورِقلم کا نتیجہ ہیں۔ ناگپور یونیورسٹی سے وکیل نجیب کے فن اور شخصیت پر ایک خاتون معلمہ کو پی،ایچ ڈی کی ڈگری عطا کی جا چکی ہے۔ مختلف موضوعات کی سو سے زائد کتابوں پر موصوف کے تبصرے شائع ہو چکے ہیں۔ ہندوستان کی تمام ہی صوبائی اکادمیوں اور متعدد اردو ،سماجی اور ثقافتی تنظیموں کی جانب سے وکیل نجیب کو ایورڈ دیے جاچکے ہیں۔ وکیل نجیب کے 16 ناول مختلف اخبارات اور رسائل میں قسط وار شائع ہو چکے ہیں موصوف اس معاملے میں اکیلے قلمکار ہیں۔ وکیل نجیب اسلامیہ جونئیر کالج کے سابق پرنسپال ہیں اور فی الحال سبکدوشی کی زندگی گزار رہے ہیں۔ آپ کامٹی سے شائع ہونے والے اردو الفاظ ہند (ماہنامہ) کے مجلس مشاورت کے اہم رکن ہیں۔

1۔ بے زبان ساتھی ناول ترقی اردو بیورو، نئی دہلی

2۔ جنگل کی امانت کہانیوں کا مجموعہ مالی تعاون فخر الدین احمد میموریل کمیٹی، لکھنؤ

3۔ مہربان جن ناول دہلی اُردو اکادمی، نئی دہلی

4۔ خوفناک حویلی ناول ماہنامہ امنگ، نئی دہلی

5۔ خطرناک راستے ناول ترقی اُردو بیورو، نئی دہلی

6۔ جانباز ساتھی ناول ترقی اُردو بیورو، نئی دہلی

7۔ غدّار وزیر ناول ماہنامہ امنگ، نئی دہلی

8۔ جانباز شہزادے ناول نرالی دنیا پبلی کیشنز، نئی دہلی

9۔ پانچ بھائی ناول نرالی دنیا پبلی کیشنز، نئی دہلی

10۔ واپسی ناولٹ ماہنامہ ھلال، رامپور

11۔ سنگریزے افسانوں کا مجموعہ نجیب پبلی کیشنز مومن پورہ، ناگپور

12۔ شمالی ہندوستان کے چند خوبصورت مقامات کی سیر۔ سفرنامہ نرالی دنیا پبلی کیشنز، نئی دہلی

13۔ انوکھی دوا ناول بزمِ اطفال ہفت روزہ مالیگاؤں

14۔ سازش ناول قومی کونسل برائے فروغِ اُردو زبان ،نئی دہلی۔

15۔ کمپیوٹان ناول نرالی دنیا پبلی کیشنز، نئی دہلی

16۔ ایک عجیب حادثہ ناول قسط وار اشاعت ماہنامہ گل بوٹے، ممبئی

17۔ ماں کی بد دعا کہانیوں کا مجموعہ بزمِ اطفال پبلی کیشنز، مالیگاؤں

ایوارڈ
------

اردو ادبِ اطفال کے ہمہ جہت قلمکار وکیل نجیب کو ان کے بے مثال ناول 'مسیحا' کو مرکزی حکومت کے با وقار ادارے ساہتیہ اکادمی کی جانب سے سال 2016 کے لیے ادبِ اطفال کے زمرے میں ساہتیہ اکادمی ایوارڈ تفویض کیا گیا ہے۔۔ وکیل نجیب ضلع ناگپور کے کسی بھی زبان کے پہلے قلمکار ہیں جنھیں یہ باوقار اعزاز حاصل ہوا ہے۔
رضاعی : رضاعی کا مطلب ہے ایک ساتھ دودھ پینا۔ ایسی عورت جس نے اڑھائی سال عمر ہونے سے پہلے ایک گھونٹ دودھ پلایا ہو وہ دودھ پلانے والے کی **رضاعی ماں** کہلاتی ہے۔  

مدت رضاعت اڑھائی سال قرار دی یعنی جب کسی لڑکے یا لڑکی نے مدت رضاعت میں کسی عورت کا دودھ پی لیا، وہ عورت ان کی **رضاعی والدہ** بن گئی اور اس عورت کا شوہر اس کا **رضاعی باپ** بن گیا اور اس عورت کی نسبی اولاد اس کے **رضاعی بہن** یا **رضاعی بھائی** بن گئے اور اس عورت کی بہنیں ان کی **رضاعی خالائیں** بن گئیں اور اس عورت کا جیٹھ دیور ان بچوں کے **رضاعی چچا** بن گئے اور ان عورت کے شوہر کی بہنیں ان بچوں کی **رضاعی پھوپھیاں** بن گئیں ،اسی طرح **رضاعی نانیاں** اور **رضاعی بھانجیاں** اور**رضاعی بھتیجیاں** بھی حرام ہیں اور باہم ان سب میں حرمت رضاعت ثابت ہو گئی، سب کے رشتہ سے جو نکاح آپس میں حرام ہے، رضاع کے رشتہ سے بھی حرام ہوجاتا ہے، حضور اقدس (صلی اللہ علیہ وآلہ وسلم) کا ارشاد ہے : إِنَّ الرَّضَاعَةَ تُحَرِّمُ مَا يَحْرُمُ مِنَ الوِلاَدَةِ "۔ اور مسلم شریف کی ایک روایت میں ہے، "فَإِنَّهُ يَحْرُمُ مِنَ الرَّضَاعَةِ مَا يَحْرُمُ مِنَ النَّسَبِ

مزید دیکھیے
-----------

رضاعت (فقہ)

حوالہ جات
---------

1. ↑  بخاری کتاب الشہادات
2. ↑  صحیح مسلم کتاب الرضاع